**Kārtība Nr. 3**

**Par izglītojamo uzņemšanu Dobeles Valsts ģimnāzijā**

Izdota saskaņā ar Ministru kabineta 2012. gada 28.februāra noteikumiem Nr.149 „Noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām izglītojamo pārcelšanai uz nākamo klasi” un Dobeles Valsts ģimnāzijas nolikuma 10.1. apakšpunktu.

1. **Vispārīgie noteikumi**
	1. Uzņemšanu organizē ar direktores rīkojumu noteikta uzņemšanas komisija.
	2. Uzņemšana notiek pirms mācību gada sākuma komplektējot klases un mācību gada laikā, ja ir brīvas vietas.
	3. Izglītojamo maksimālo skaitu klasē un atveramo klašu skaitu nosaka Dobeles novada dome.
2. **Dokumentu pieņemšana un iesniedzamie dokumenti**
	1. Dokumentus iestājai DVĢ pieņem kancelejā ģimnāzijas centrālajā ēkā
		1. **7.klasei** pamatizglītības otrā posma programmu (kods 23011111) 2013.gada 31.maijā no plkst. 12.00 līdz 17.00 un 3.jūnijā no plkst.8.30 līdz 17.00 no skolēniem, kuriem apgūtajos priekšmetos 6.klasē gadā nav nepietiekams vērtējums, liecībā nav negatīvu ierakstu un neattaisnotu kavējumu vairāk kā 20 stundas gadā;
		2. **10.klasēm** vidējās izglītības programmās (IP) Matemātikas, dabaszinību un tehnikas virziena IP (kods 31013011), Humanitāri sociālā virziena IP (kods 31012011), Profesionāli orientētā virziena IP (komerczinībās) (kods 31014011) - DVĢ skolēniem – **2013. gada 17.jūnijā** no plkst.10.00 - 15.30; pārējiem skolēniem **2013.gada 18.jūnijā** no plkst.8.30 - 15.30.
	2. Iesniedzamie dokumenti pamatizglītības programmā:
		1. vecāku iesniegums (DVĢ veidlapa),
		2. skolēna medicīniskā karte 026/u un izraksts par iepriekš izdarītajām profilaktiskajām vakcinācijām;
		3. uzrāda 6. klases liecību,
		4. uzrāda iepriekšējo sasniegumu apliecinājumus: diplomus, atzinības rakstus u.tml. papildpunktu iegūšanai,
		5. uzrāda skolēna un vecāka (vai personas, kas viņu aizstāj) personu apliecinošu dokumentu.
	3. Iesniedzamie dokumenti vidējās izglītības programmās (Matemātikas, dabaszinību un tehnikas virziena IP, Humanitāri sociālā virziena IP, Profesionāli orientētā virziena IP (komerczinībās)), skolēniem, kuriem ir apliecība par vispārējo pamatizglītību un sekmju izrakstā gada un eksāmenu mācību sasniegumi ir vērtēti ar 4 ballēm un augstāk:
	4. iesniegums (DVĢ veidlapa), norādot izvēlēto programmu prioritārā kārtībā,
	5. uzrāda apliecību par pamatizglītību,
	6. uzrāda pamatizglītības sekmju izrakstu,
	7. uzrāda Izglītības un satura eksaminācijas centra sertifikāts (ja tāds ir) oriģināls,
	8. uzrāda 9.klases liecību;
	9. skolēna medicīniskā karti 026/u un izraksts par iepriekš izdarītajām profilaktiskajām vakcinācijām;
	10. iepriekšējo sasniegumu apliecinājumus: diplomus, atzinības rakstus u.tml. papildpunktu iegūšanai,
	11. Uzrāda dokumentu iesniedzēja personu apliecinošu dokumentu.
3. **Uzņemšana klašu komplektēšanai**
	1. **Uzņemšana 7.klasē** DVĢ otrā posma pamatizglītības programmā notiek saskaņā ar uzņemšanas komisijas lēmumu pamatojoties uz iegūto punktu summu (vērtējums ballēs kā punkts) priekšmetos: pirmā svešvaloda angļu, dabaszinības, informātika, latviešu valoda, Latvijas vēsture, literatūra, matemātika, mājturība, mūzika, pasaules vēsture, sociālās zinības, sports, otrā svešvaloda vācu/otrā krievu, vizuālā māksla, ieskaite dabaszinībās, ieskaite latviešu valodā, ieskaite matemātikā.
		1. Ja proģimnāzijas klasēs veidojas konkurss, priekšroka tiek dota skolēniem, kuriem ir augstāki 1. un 2.semestra mācību sasniegumu vērtējumi matemātikā, latviešu valodā un pirmajā svešvalodā un vērtējumi valsts pārbaudes darbos šajos priekšmetos.
		2. Uzņemšanas komisija var piešķirt papildpunktus, ja skolēns ar labiem rezultātiem (1.-3.vieta vai atzinība novadā vai valstī) piedalījies kādā no mācību priekšmetu olimpiādēm vai konkursiem:

atzinība –1 (viens) punkts;
3. vieta – 2 (divi) punkti;
2. vieta – 3 (trīs) punkti;

1. vieta – 4 (četri) punkti.

* + 1. Uzņemšanas rezultātus 7.klasē izglītojamie un viņu vecāki var uzzināt individuāli **4.jūnijā,** interesējoties DVĢ kancelejā t.63722549, tos rakstiski paziņo 3 darba dienu laikā pēc komisijas lēmuma pieņemšanas.
	1. **Uzņemšana DVĢ vidējās izglītības programmās** notiek saskaņā ar uzņemšanas komisijas lēmumu pamatojoties uz iegūto punktu summu (vērtējums ballēs kā punkts) priekšmetos:
	2. Matemātikas, dabaszinību un tehnikas virziena IP (kods 31013011) - matemātika, fizika, ķīmija, bioloģija un valsts pārbaudes darba vērtējums matemātikā un latviešu valodā;
	3. Humanitāri sociālā virziena IP (kods 31012011) - latviešu valoda un literatūra, 1.svešvaloda, vēsture un valsts pārbaudes darbu vērtējums latviešu valodā un svešvalodā;
	4. Profesionāli orientētā virziena IP (komerczinībās) (kods 31014011) - matemātika, ģeogrāfija, vēsture, 1.svešvaloda un valsts pārbaudes darba vērtējums matemātikā un latviešu vlodā.
	5. Uzņemšanas komisija var piešķirt papildpunktus, ja skolēns ar labiem rezultātiem (1.-3.vieta novadā vai valstī vai atzinība) piedalījies kādā no mācību priekšmetu olimpiādēm vai konkursiem:

atzinība –1 (viens) punkts;
3. vieta – 2 (divi) punkti;
2. vieta – 3 (trīs) punkti;

1. vieta – 4 (četri) punkti.

* 1. papildpunktus (1 – 2) var saņemt, ja skolēns regulāri piedalījies mākslinieciskās pašdarbības kolektīvos.
	2. Uzņemšanas rezultātus izglītojamie un viņu vecāki var uzzināt individuāli **20.jūnijā,** interesējoties DVĢ kancelejā t.63722549, tos rakstiski paziņo 3 darba dienu laikā pēc komisijas lēmuma pieņemšanas.
1. **Tikšanās ar klases audzinātājiem**
	1. Tikšanās **7.klašu skolēniem** ar klases audzinātājiem un vecāku sapulce, kurā ar vecākiem slēdz līgumu par bērnu uzņemšanu un mācībām Dobeles Valsts ģimnāzijā 2013.gada 6.jūnijā plkst.18.00
	2. Tikšanās **10.klašu skolēniem** ar klases audzinātājiem un vecāku sapulce, kurā ar vecākiem slēdz līgumu par bērnu uzņemšanu un mācībām Dobeles Valsts ģimnāzijā 2013.gada 20.jūnijā plkst.18.00
2. **Uzņemšana mācību gada laikā** var notikt,ja ir brīvas vietas atvērtajās klasēs, ievērojot visus iepriekš minētos nosacījumus.
3. Uzņemšanas komisijas lēmumu var apstrīdēt mēneša laikā Dobeles Valsts ģimnāzijas direktorei.